wickkiey/tamil-wikipedia-chunked huggingface dataset:
# பொசுபரசின் பிறதிருப்பங்கள்

## சிவப்பு பொசுபரசு

வெண் பொசுபரசை 250&nbsp;°C (482&nbsp;°F) வெப்பநிலையில் வெப்பமேற்றுவதாலோ, சூரிய ஒளியில் வைப்பதாலோ (ஒக்சிசன் அற்ற சூழ்நிலையிலேயே இவ்விரு செயன்முறைகளும் செய்யப்பட வேண்டும்) சிவப்பு பொசுபரசு உருவாக்கப்படும். மேலும் வெப்பமேற்றினால் சிவப்பு பொசுபரசு பளிங்காகும். இவ்வாறு உருவாக்கப்பட்ட சிவப்பு பொசுபரசு 240&nbsp;°C வரை வெப்பமேற்றினாலும் எரியாது. எனினும் பளிங்கல்லாமல் தூளாக்கப்பட்ட சிவப்பு பொசுபரசு சாதாரண வெப்பநிலையிலும் தீப்பற்றக்கூடும்.
# பொசுபரசின் பிறதிருப்பங்கள்

## ஊதா பொசுபரசு

வெண் பொசுபரசை 500 °Cயில் உருக்கப்பட்ட ஈயத்தில் கரைத்து 18 மணித்தியாலம் அவ்வெப்பநிலையைப் பேணுவதன் மூலம் ஊதா பொசுபரசு தயாரிக்கப்படும். ஈயத்தை நைத்ரிக் அமிலத்தில் கரைப்பதனால் ஊதா பொசுபரசை வேறாக்கியெடுக்கலாம். ஊதா பொசுபரசு 300&nbsp;°C வெப்பநிலை மட்டும் எரியாது.
# பொசுபரசின் பிறதிருப்பங்கள்

## கறுப்பு பொசுபரசு

இது சாதாரண சூழ்நிலையில் மிகவும் நிலைப்புத் தன்மை வாய்ந்த பொசுபரசின் பிறதிருப்பமாகும். வெண் பொசுபரசை 12000 மடங்கு வளிமண்டல அமுக்கத்தில் வெப்பமேற்றுவதனால் கறுப்பு பொசுபரசு உருவாக்கப்படும். இதன் சாலகக் கட்டமைப்பு காரீயத்தின் சாலகக் கட்டமைப்பை ஒத்திருக்கும். காரீயத்தைப் போலவே கறுப்பு பொசுபரசும் ஒரு மின் கடத்தியாகும்.
# பொசுபரசின் பிறதிருப்பங்கள்

## இரட்டை பொசுபரசு

இது சாதாரண சூழ்நிலையில் நிலைப்புத்தன்மையற்ற பிறதிருப்பமாகும். இது 1200&nbsp;°C தொடக்கம் 2000&nbsp;°C இடையிலான வெப்பநிலை வீச்சிலேயே நிலைப்புத் தன்மையோடிருக்கும். வெண் பொசுபரசை 1100 கெல்வின் வெப்பநிலைக்கும் சூடாக்குவதால் இரட்டை பொசுபரசு (P<sub>2</sub>) உருவாக்கப்படும்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

#### தமிழ்விக்கி10 சென்னை கூடல்

தமிழ் விக்கிப்பீடியாவின் பத்து ஆண்டுகள் கொண்டாட்டம் சென்னையில் செப்டம்பர் 30, 2013 அன்று நடைபெற்றது. தமிழ் விக்கிப்பீடியா 10 ஆண்டுக் கொண்டாட்டங்களின் படக்காட்சிகள்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### 2013 தொடர் கட்டுரைப் போட்டி

2013 தொடர் கட்டுரைப் போட்டி, சூன் 2013 முதல் மே 2014 வரையான 12 மாதங்கள் நடைபெற்றது. தமிழ் விக்கிப்பீடியாவில் உள்ள முக்கிய கட்டுரைகளை விரிவாக்கி, தமிழ் விக்கிப்பீடியாவின் தரத்தை உயர்த்துவதும், ஏற்கனவே பங்களித்து வருவோர் உற்சாகத்துடன் நலமான போட்டி ஒன்றில் ஈடுபட்டுத் தத்தம் பங்களிப்புகளைக் கூட்டச் செய்வதுமே இப்போட்டியின் முதன்மை நோக்கமாக கருதப்பட்டது. போட்டி விதிகள், தலைப்புகள், முடிவுகள் போன்றவை ஒழுங்கே அறியப்பட்டு சிறப்பாக செயல்படுத்தப்பட்டது. இந்திய ரூபாய் மதிப்பில் 30,000 போட்டிப்பரிசாக அறிவிக்கப்பட்டது. மொத்தம் 16 வெற்றியாளர்களுக்கு பகிர்ந்தளிக்கப்பட்டது.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### ஆண்டு முழுதான சிறப்பான ஊடகக் கவனிப்பு

- தினமணி -திருச்சிபதிப்பில் (31-12-2013) புத்தாண்டே வருக இணைப்பில் மூன்றாம் பக்கத்தில் வெளியான ஹிபாயத்துல்லா எழுதிய இணையத்தில் தமிழ் விக்கிப்பீடியா என்ற கட்டுரை மின்பதிப்புப் படம்
- ஆத்திரேலிய வானொலியில் கனக சிறீதரன் பேட்டி  
- A Push for Tamil resources online  
- தமிழ் விக்கிப்பீடியா பத்தாண்டு கொண்டாட்டங்களைப் பற்றிய செய்திக் குறிப்புகளின் தொகுப்பு.  
- தினமணி - சிறுவர்மணி இதழில் (14-09-2013) வெளியான தேனி.மு.சுப்பிரமணி எழுதிய தமிழ் விக்கிப்பீடியாவில் மாணவர்கள் கட்டுரை, மின்பதிப்பு வடிவில் பார்க்க,  
- தமிழ் இந்தியா டுடே இதழில் "விரைந்து வளரும் தமிழ் விக்கிப்பீடியா" என்ற தலைப்பில் வெளியான கட்டுரை - ஆகத்து 28, 2013 - , .  
- ஆத்திரேலியாவின் அரசு வானொலியான சிறப்பு ஒலிபரப்புச் சேவையில் (SBS) சூலை 3, 2013 அன்று ஒலிபரப்பப்பட்ட பார்வதிஸ்ரீ அவர்களின் நேர்காணல்  
- தினகரன் நாளிதழின் ஞாயிறு இணைப்பு மலரான வசந்தம் (23-06-2013) இதழில் தமிழ் விக்கிப்பீடியாவின் பத்தாம் ஆண்டு குறித்த பயனர் இரவி அவர்களது நேர்காணல்.,  
- திருச்சி வானவில் பண்பலை 102.1 வானொலியில் தமிழ் விக்கிப்பீடியா பற்றிய பயனர் பார்வதிஸ்ரீ அவர்களது நேர்காணல் (ஒலிக்கோப்பு)  
- த இந்து நாளிதழில் ஜூன் 13, 2013 இல் வெளியான விக்கிப்பீடியா குறித்த தமிழ் விக்கிப்பீடியாவின் பயனர், பார்வதிஸ்ரீ அவர்களது விக்கிப்பீடியா குறித்த நேர்காணல்.  
- தினமணி நாளிதழின் ஞாயிறு இணைப்பான கொண்டாட்டம் வார இதழில் (09-06-2013) தமிழ் விக்கிப்பீடியாவின் பயனர் நிர்வாகி பார்வதி ஸ்ரீ அவர்களது “ஊர்கூடித் தமிழ் வளர்ப்போம்” நேர்காணல். இந்த நேர்காணலின் மின்னிதழ் பதிவேற்றம். .  
- தமிழ் கம்ப்யூட்டர் இதழில் தேனி எம். சுப்பிரமணி எழுதி வரும் விக்கிப்பீடியா பங்களிப்புகள் குறித்த **“விக்கிப்பீடியாவில் எழுதலாம் வாங்க”** எனும் தொடர்:
- பன்னிரண்டாம் பகுதியின் , , , , , - சூன் 16 - 30 இதழ்.
- பதினொன்றாம் பகுதியின் , , , - சூன் 1 - 15 இதழ்.
- பத்தாம் பகுதியின் , , , , - மே 16 - 31 இதழ்.
- ஒன்பதாம் பகுதியின் , , , - மே 1 - 15 இதழ்.
- எட்டாம் பகுதியின் , , , , , - ஏப்ரல் 16 - 30 இதழ்.
- ஏழாம் பகுதி - ஏப்ரல் 1 - 15 இதழ் கிடைக்கவில்லை. (இந்த இதழ் கிடைத்த பின்பு படவருடி செய்து பதிவேற்றம் செய்யப்படும்)
- ஆறாம் பகுதியின் , , , , - மார்ச் 16 - 31 இதழ்.
- ஐந்தாம் பகுதியின் , , , , - மார்ச் 1 - 15 இதழ்.
- நான்காம் பகுதி - பெப்ரவரி 16 - 28 இதழ் கிடைக்கவில்லை. (இந்த இதழ் கிடைத்த பின்பு படவருடி செய்து பதிவேற்றம் செய்யப்படும்)
- மூன்றாம் பகுதியின் , , , , - பெப்ரவரி 1 - 15 இதழ்.
- இரண்டாம் பகுதியின் , , , - சனவரி 16 - 31 இதழ்.
- முதல் பகுதியின் , , , - சனவரி 1 - 15 இதழ்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### புதிய நிருவாகிகள்

1. அன்டன்
1. தென்காசி சுப்பிரமணியன்
1. மதனாஹரன்
1. செல்வசிவகுருநாதன்
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### பிற நிறுவனங்களுடன் தமிழ் வளர்ச்சி

#### தமிழ் ஆவண மாநாடு 2013

'தமிழ்ச் சூழலில் ஆவணப்படுத்தலும் பேணிப் பாதுகாத்தலும்' என்ற தலைப்பில் ஏப்பிரல் 27-28, 2013 திகதிகளில் கொழும்பு, இலங்கையில் நடைபெற்றது. இந்நிகழ்வில் இ.மயூரநாதன், சஞ்சீவி சிவகுமார் உள்ளிட்ட தமிழ் விக்கிப்பீடியர்கள் பங்குபெற்றனர்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### பிற நிறுவனங்களுடன் தமிழ் வளர்ச்சி

#### தமிழ் வளர்ச்சிக் கழகம்

தமிழ் வளர்ச்சிக்கழகம், தங்களுடைய கலைக்களஞ்சியங்களை தமிழ் விக்கிப்பீடியாவிற்கு கொடையளித்தனர்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### பிற நிறுவனங்களுடன் தமிழ் வளர்ச்சி

#### தமிழ் இணையக் கல்விக்கழகம்

தமிழ் இணையக் கல்விக்கழகம் தன்னுடைய அக்கங்களை தமிழ் விக்கிப்பீடியாவில் பயன்படுத்திக்கொள்ள முன்வந்ததோடு மட்டுமில்லாமல் ஒரு கணினி, தமிழ் விக்கிப்பீடியாவிற்காக பங்களிக்க தங்களுடைய அலுவலகத்தில் அமைத்துக் கொடுத்துள்ளனர்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### விக்கிமேனியா பங்கேற்புகள்

2013-ம் ஆண்டு, ஆங்காங்கில் தமிழ் விக்கிப்பீடியாவின் சார்பாக செங்கை பொதுவன் அவரது துணைவியார் செங்கைச் செல்வி, பார்வதிஸ்ரீ ஆகியோர் பங்குபெற்றனர். விக்கிமேனியா குறித்து இந்து நாளிதழில் வெளியான செய்தி. பயனர்:HK Arunஆல் எடுக்கப்பட்ட படங்கள்.
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### தொடர் பட்டறைகள்

#### இந்தியா

- சனவரி 23, 2013 நாகர்கோவில் விக்கிப்பீடியா அறிமுகம்
- மார்ச்சு 9, 2013 சென்னை விக்கிப்பீடியர் சந்திப்பு
- கிருட்டிணகிரி அரசு ஆண்கள் கலைக்கல்லூரியில் விக்கிப்பீடியா, இதழியல் பயிலரங்கம், மார்ச் 14, 2013
- மே 26, 2013 சென்னை விக்கிப்பீடியர் சந்திப்பு
- 26.07.2013 சென்னை கிறித்தவக் கல்லூரியில் தமிழ் விக்கிப்பீடியா தொகுத்தல் பயிற்சி
- ஆகஸ்ட் 24, 2013 சென்னை விக்கிப்பீடியா பட்டறை
- 11 அக்டோபர் 2013 கோயிலாச்சேரி அன்னை கலை மற்றும் அறிவியல் கல்லூரியில் தமிழ் விக்கிப்பீடியா பயிலரங்கம்
- அக்டோபர் 18, 2013 பெரியார் மணியம்மை பல்கலைக்கழகத்தில் விக்கிப்பீடியா அறிமுகம்
- 09.11.2013 சேலம் பெரியார் பல்கலைக்கழகத்தில் தமிழ்க்கணினி, தமிழ் விக்கிப்பீடியா பயிலரங்கம்
- அக்டோபர் 28, 2013 - புதுக்கோட்டை செந்தூரான் கல்லூரி - தமிழ் விக்கிப்பீடியா ஒரு நாள் கருத்தரங்கம்
- 13.12.2013 ஈரோடு சிக்கய்ய நாயக்கர் கல்லூரியில் தமிழ்க்கணினி, தமிழ் விக்கிப்பீடியா பயிலரங்கம்
- திசம்பர் 20, 2013 பெங்களூர் கிறித்து பல்கலைக்கழகத்தில் பயிற்சிப் பட்டறை
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### தொடர் பட்டறைகள்

#### இலங்கை

- ஏப்பிரல் 25, 2013 - நூலகம் அறக்கட்டளையின் பனையோலை கருத்தரங்கு
- ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை
- ஏப்பிரல் 29, 2013 வவுனியா தமிழ் விக்கிப்பீடியா அறிமுகப்பட்டறை
# விக்கிப்பீடியா:2013 தமிழ் விக்கிப்பீடியா ஆண்டு அறிக்கை

### தமிழ் விக்கிப்பீடியர் நேர்காணல்கள் கொண்ட ஒளிப்பதிவுகள்

தமிழ் விக்கிமீடியா காணொளி காட்சிகள்  
- தமிழ்விக்கி10 - சென்னை கூடல்
- பேரா. செ. இரா. செல்வக்குமார் நேர்காணல் ஆங்கிலத்தில்
- ஆசிரியை பார்வதிஸ்ரீ நேர்காணல்
- Info-farmer தகவலுழவன் நேர்காணல்
- பொறியியல் மாணவர் சூர்யப்பிரகாசு நேர்காணல்
- அருணன் கபிலன் நேர்காணல்
- செ. ச. செந்தில்நாதன் நேர்காணல்
- விஷ்ணுவர்தன் நேர்காணல்
- ரஹாமுதின் சைக் நேர்காணல்
- மருத்துவர் புருனோ நேர்காணல் ஆங்கிலத்தில்
- பேரா. நக்கீரன் நேர்காணல்
- சௌம்யன் திருமூர்த்தி நேர்காணல்
- ஆசிரியை பூங்கோதை நேர்காணல்
- சுந்தர் நேர்காணல்
- அபிராமி நாராயணன் நேர்காணல்
- அஸ்வின் குமார் நேர்காணல்
- தென்காசி இராஜா சுப்பிரமணியன் நேர்காணல்
- இரவிசங்கர் நேர்காணல்
- ஸ்ரீதர் நேர்காணல்
- பாலா நேர்காணல்  
- தமிழ் விக்கிப்பீடியா பற்றிய ஆவணப்படம்
- ஆங்கிலத் தொகுப்பு
# பிரஸ்தானம்

**பிரஸ்தானம்** என்பது 2010இல் வெளியான தெலுங்கு படம். இதை எழுதி, இயக்கியவர் தேவா கட்டா. இது பதவி என்ற பெயரில் மொழிமாற்றப்பட்டு வெளியானது. கோவாவில் நடைபெற்ற சர்வதேச திரைப்பட விழாவில் இந்தியத் திரைப்படங்கள் பிரிவில் திரையிடப்பட்டது. இதில் சர்வானந்த், சாய் குமார் ஆகியோர் முக்கிய வேடங்களில் நடித்திருந்தனர்.
# பிரஸ்தானம்

## விருதுகள்

- 2010இன் சிறந்த திரைப்படம் - நந்தி விருது - வெண்கலப் பதக்கம்
- 2010இன் சிறந்த துணை நடிகருக்கான நந்தி விருது
- 2010இன் சிறந்த துணை நடிகருக்கான பிலிம்பேர் விருது
- 2010இன் சிறப்பு விருது
# ஆய்லர் எண்

எண்கோட்பாட்டில் **ஆய்லர் எண்**கள் (*Euler numbers*) *E<sub>n</sub>* என்பவை முழு எண்களில் அமைந்த ஒரு தொடர்வரிசை ஆகும். இவ்வெண்கள் பின்வரும் டெய்லர் தொடர் விரிவால் தரப்படுகின்றன:  
:<math>\frac{1}{\cosh t} = \frac{2}{e^{t} + e^ {-t} } = \sum_{n=0}^\infty \frac{E_n}{n!} \cdot t^n\!</math>  
இதில் cosh&nbsp;*t* என்பது அதிபரவளையச் கொசைன் சார்பாகும்.  
ஒற்றைக் குறியெண் கொண்ட ஆய்லர் எண்கள் அனைத்தும் பூச்சியமாகும். இரட்டைக் குறியெண் கொண்ட ஆய்லர் எண்கள் ஒன்றுவிட்டு ஒன்று மாறுபட்ட குறியுடையவை:  
:*E*<sub>0</sub> = 1
:*E*<sub>2</sub> = −1
:*E*<sub>4</sub> = 5
:*E*<sub>6</sub> = −61
:*E*<sub>8</sub> = 1,385
:*E*<sub>10</sub> = −50,521
:*E*<sub>12</sub> = 2,702,765
:*E*<sub>14</sub> = −199,360,981
:*E*<sub>16</sub> = 19,391,512,145
:*E*<sub>18</sub> = −2,404,879,675,441 .....  
சீக்கெண்ட் மற்றும் அதிபரவளைய சீகெண்ட் சார்புகளின் டெய்லர் தொடர் விரிவுகளில் ஆய்லர் எண்கள் காணப்படுகின்றன.
# ஆய்லர் எண்

## வாய்ப்பாடுகள்

ஆய்லர் எண்களுக்கான சில வாய்ப்பாடுகள்:
- <math>E_{2n}=i\sum _{k=1}^{2n+1} \sum _{j=0}^k {k\choose j}\frac{(-1)^j(k-2j)^{2n+1}}{2^k i^k k}</math>  
இங்கு *i* கற்பனை அலகு; *i*<sup>2</sup>=&minus;1.  
- <math> E_{2n} = (2n)! \sum_{0 \leq k_1, \ldots, k_n \leq n}~ \( \begin{array}{c} K \\ k_1, \ldots , k_n \end{array} \)
\delta_{n,\sum mk_m } \( \frac{-1~}{2!} \)^{k_1} \( \frac{-1~}{4!} \)^{k_2}
\cdots \( \frac{-1~}{(2n)!} \)^{k_n} ,</math>  
- <math> E_{2n} = (-1)^{n-1} (2n-1)! \sum_{0 \leq k_1, \ldots, k_n \leq 2n-1}
\( \begin{array} {c} K \\ k_1, \ldots , k_n \end{array} \)
\delta_{2n-1,\sum (2m-1)k_m } \( \frac{-1~}{1!} \)^{k_1} \( \frac{1}{3!} \)^{k_2}
\cdots \( \frac{(-1)^n}{(2n-1)!} \)^{k_n} , </math>
:<math> K =k_1 + \cdots + k_n</math> மற்றும்
:<math> \( \begin{array}{c} K \\ k_1, \ldots , k_n \end{array} \)
\equiv \frac{ K!}{k_1! \cdots k_n!}</math>
- <math>
\begin{align}
E_{2n} &=(-1)^n (2n)!~ \begin{vmatrix} \frac{1}{2!}& 1 &~& ~&~\\
\frac{1}{4!}& \frac{1}{2!} & 1 &~&~\\
\vdots & ~ & \ddots~~ &\ddots~~ & ~\\
\frac{1}{(2n-2)!}& \frac{1}{(2n-4)!}& ~&\frac{1}{2!} & 1\\
\frac{1}{(2n)!}&\frac{1}{(2n-2)!}& \cdots & \frac{1}{4!} & \frac{1}{2!}\end{vmatrix}.  
\end{align}
</math>  
- <math> |E_{2 n}| > 8 \sqrt { \frac{n}{\pi} } \(\frac{4 n}{ \pi e}\)^{2 n}. </math>
# காவல் தூதரை நோக்கி செபம்

**காவல் தூதரை நோக்கி செபம்** என்பது கத்தோலிக்க திருச்சபையின் மரபு மன்றாட்டுகளில் ஒன்றாகும். இது காவல் தூதரின் பரிந்துரையினை வேண்டும் விதமாக அமைந்துள்ளது. சிறுவர்களுக்கு துவக்கத்தில் கற்றுக்கொடுக்கப்படும் செபங்களில் இதுவும் ஒன்று. இது கடவுளின் அன்பில் கத்தோலிக்க திருச்சபைக்கு இருக்கும் நம்பிக்கையினையும் அவர் அளித்துள்ள அருட்கொடையான காவல் தூதரின் உள்ள நம்பிக்கையினையும் எடுத்தியம்பும் விதமாக அமைந்துள்ளது.
# ஆயுஷ்மான் (யோகம்)

இந்திய சோதிடத்தில் **ஆயுஷ்மான்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் மூன்றாவது ஆகும். இராசிச் சக்கரத்தின் தொடக்கப் புள்ளியில் இருந்து 26° 40' தொடக்கம் 40° 00' "ஆயுஷ்மான்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "ஆயுஷ்மான்" ஆகும். இந்த நேரத்தில் பிறக்கும் ஒருவர் "ஆயுஷ்மான்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ஆயுஷ்மான்* என்பது *நீண்ட வாழ்நாள் கொண்டிருத்தல்* என்னும் பொருள் கொண்டது. சோதிட நூல்கள் மங்கலமானவை எனக் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் கேது. இதற்குரிய தேவதை சந்திரன்.
# மிக்கேல் அதிதூதரை நோக்கி செபம்

, Santa Maria della Concezione, உரோமை நகரம், 1636]]  
**மிக்கேல் அதிதூதரை நோக்கி செபம்** என்பது அதிதூதர் மிக்கேலின் பரிந்துரையினை வேண்டும் விதமாக அமைந்த கத்தோலிக்க திருச்சபையின் மரபு மன்றாட்டுகளில் ஒன்றாகும். 1886இல் திருத்தந்தை பதின்மூன்றாம் லியோ திருப்பலிக்குப்பின்பு மக்களும் குருவும் இச்செபத்தை செபிக்க ஆணையிட்டார். 1964இல் செய்யப்பட்ட மாற்றத்தில் இவ்வழக்கம் கைவிடப்பட்டது. திருத்தந்தை இரண்டாம் அருள் சின்னப்பர் 24 ஏப்ரல் 1994 அன்று அளித்த மூவேளை செபத்தில் இதனை குறிப்பிட்டுள்ளார்.
# மிக்கேல் அதிதூதரை நோக்கி செபம்

## செபம்

Sancte Michael Archangele,  
defende nos in proelio;  
contra nequitiam et insidias diaboli esto praesidium.  
Imperet illi Deus, supplices deprecamur:  
tuque, Princeps militiae Caelestis,  
satanam aliosque spiritus malignos,  
qui ad perditionem animarum pervagantur in mundo,  
divina virtute in infernum detrude.  
Amen.  
அதிதூதரான புனித மிக்கேலே,  
எங்கள் போராட்டத்தில் எங்களைக்காத்தருளும்.  
பசாசின் வஞ்சக சூழ்ச்சிகளில் எங்கள் துணையாயிரும்.  
தாழ்மையான எங்கள் மன்றாட்டைக்கேட்டு  
இறைவன் பசாசைக்கண்டிப்பாராக!  
நீரும், விண்ணகப்படையின் தலைவரே,  
மக்களைக்கெடுக்க உலகில் சுற்றித்திரியும்  
பேயையும் மற்ற கெட்ட அரூபிகளையும்  
இறைவலிமையால் நரகத்தில் தள்ளுவீராக.  
ஆமென்.
# சௌபாக்கியம் (யோகம்)

இந்திய சோதிடத்தில் **சௌபாக்கியம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் நான்காவது ஆகும். இராசிச் சக்கரத்தின் தொடக்கப் புள்ளியில் இருந்து 40° 00' தொடக்கம் 53° 20' "சௌபாக்கியம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சௌபாக்கியம்" ஆகும். இந்த நேரத்தில் பிறக்கும் ஒருவர் "சௌபாக்கியம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *சௌபாக்ய* என்பது *சிறந்த செல்வம்* என்னும் பொருள் கொண்டது. சோதிட நூல்கள் மங்கலமானவை எனக் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் வெள்ளி. இதற்குரிய தேவதை பிரம்மா.
# சோபனம் (யோகம்)

இந்திய சோதிடத்தில் **சோபனம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் ஐந்தாவது ஆகும். இராசிச் சக்கரத்தின் தொடக்கப் புள்ளியில் இருந்து 53° 20' தொடக்கம் 66° 40' வரை "சோபனம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சோபனம்" ஆகும். இந்த நேரத்தில் பிறக்கும் ஒருவர் "சோபனம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ஷோபன* என்பது *அழகு*, *நல்லொழுக்கம்* என்னும் பொருள் கொண்டது. சோதிட நூல்கள் மங்கலமானவை எனக் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சூரியன். இதற்குரிய தேவதை பிரகஸ்பதி.
# அதிகண்டம் (யோகம்)

இந்திய சோதிடத்தில் **அதிகண்டம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் ஆறாவது ஆகும். இராசிச் சக்கரத்தின் தொடக்கப் புள்ளியில் இருந்து 66° 40' தொடக்கம் 80° 00' வரை "அதிகண்டம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "அதிகண்டம்" ஆகும். இந்த நேரத்தில் பிறக்கும் ஒருவர் "அதிகண்டம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *அத்திகண்ட* என்பது *அதிக தடைகள்* என்னும் பொருள் கொண்டது. மங்கலம் இல்லாதவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோளும் தேவதையும் சந்திரனே.
# சுகர்மம் (யோகம்)

இந்திய சோதிடத்தில் **சுகர்மா** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் ஏழாவது ஆகும். இராசிச் சக்கரத்தின் தொடக்கப் புள்ளியில் இருந்து 80° 00' தொடக்கம் 93° 20' வரை "சுகர்மா" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சுகர்மா" ஆகும். இந்த நேரத்தில் பிறக்கும் ஒருவர் "சுகர்மா" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *சுகர்மா* என்பது *நல்ல வேலை* என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் செவ்வாய். ஆட்சித் தேவதை இந்திரன்.
# திருதி (யோகம்)

இந்திய சோதிடத்தில் **திருதி** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் எட்டாவது ஆகும். இராசிச் சக்கரத்தின் தொடக்கப் புள்ளியில் இருந்து 93° 20' தொடக்கம் 106° 40' வரை "திருதி" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "திருதி" ஆகும். இந்த நேரத்தில் பிறக்கும் ஒருவர் "திருதி" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *திருதி* என்பது *சீரான தன்மை* என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் இராகு. ஆட்சித் தேவதை அபசு.
# சூலம் (யோகம்)

இந்திய சோதிடத்தில் **சூலம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் ஒன்பதாவது ஆகும். இராசிச் சக்கரத்தின் தொடக்கப் புள்ளியில் இருந்து 106° 40' தொடக்கம் 120° 00' வரை "சூலம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சூலம்" ஆகும். இந்த நேரத்தில் பிறக்கும் ஒருவர் "சூலம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ஷூல* என்பது *சூலம்* என்னும் பொருள் கொண்டது. மங்கலம் இல்லாதவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் வியாழன். ஆட்சித் தேவதை நாக தேவதை.
# அடுத்தத் தலைமுறை பிணையம்

**அடுத்தத் தலைமுறை பிணையம்** (*next-generation network*, **NGN**) எனப்படுவது தொலைத்தொடர்பின் பிணையத்தின் கருவிலும் பயனர் அணுக்கத்திற்கான பிணையத்திலும் பயன்படுத்தத் துவங்கியுள்ள முக்கிய வடிவமைப்பு மாற்றங்களாகும். என்ஜிஎன் என்ற ஆங்கிலச் சுருக்கத்தால் அறியப்படும் இந்தத் தொழில்நுட்பம் நடப்பில் உள்ள உள்ளூர் நிலைத்தத் தொலைபேசிகளையும் நகர்பேசிகளையும் ஒருங்கிணைத்து (நிலை-நகர்பேசிக் குவிகை கூட்டணி) பல்லூடக சேவைகளின் ஒருங்கிணைந்த மேலாண்மை மூலமாக வழங்கிட அமைக்கப்படும் ஒருங்கிணைந்த பிணையமாகும்.இதன்மூலம் பல்லூடக தரவுச் சேவைகளையும் பிற பயன்கூட்டு சேவைகளையும் கூட்ட இயலும். முதன்மை செயல்தளமாக இணைய நெறிமுறைத் தொழில்நுட்பம் அமைந்திருக்கும். குரல் (தொலைபேசி) இணைப்பகங்களுக்கு மென்னிணைப்பு மாற்றித் (softswitch) தொழில்நுட்பத்தை பயன்படுத்துகிறது. சிஸ்கோ சிஸ்டம்ஸ் போன்ற முதன்மையான இணைய நெறிமுறை நிறுவனங்கள் இதனை முன்னிலைப்படுத்தி வருகின்றன.  
தொலைதொடர்புப் பிணையம் துவக்கத்தில் தொலைபேசி சேவை வழங்கிட, மனிதக்குரல்களின் குணங்களுக்கேற்ப, அலைமருவி மின்சமிக்ஞைகளை சீராக கொண்டுசென்றிடும் வண்ணம் வடிவமைக்கப்பட்டிருந்தது. பின்னர் எண்ணிம முறையில் இச்செய்திகளை அனுப்பிடும் வண்ணம் மாற்றங்கள் நிகழ்ந்தன. இந்த மாற்றங்களினால் குரல்சார் குறிப்பலைகள் மட்டுமன்றி தரவுகள், ஒளிதம் போன்ற பல்வகைப்பட்ட ஊடகக் குறிப்பலைகளும் அனுப்ப முடிந்தது.  
இதற்கிடையே கணினிகளுக்கு இடையேயான தரவு சமிக்ஞைகள் இணைய நெறிமுறையில் பரிமாறப்பட்டன. இருப்பினும் இவற்றை வெகுதொலைவு செலுத்திட தொலைபேசிப் பிணையங்களில் இணைய நெறிமுறை சமிக்ஞைகளை பொதிந்து அனுப்ப வேண்டியிருந்தது. அடுத்தத் தலைமுறை பிணையத்தில் செலுத்து கூறுகளும் மாற்றிகளும் நேரடியாக இணைய நெறிமுறையில் இயங்குகின்றன. எனவே இவை சிலநேரங்களில் *எல்லாமே இணைய நெறிமுறை பிணையம்* என்றும் அழைக்கப்படுகின்றன. இதன்மூலம் தொலைபேசி இணைப்புகள் இணைக்கப்படும் இணைப்பகங்களின் வடிவமைப்பில் அடிப்படையான பெரும் மாற்றம் நிகழ்ந்துள்ளது.  
எதிர்கால இணையம் என்பது வேறு கருதுகோளைக் கொண்டது; வருங்காலத்தில் இணையத் தொழில்நுட்பமே எவ்வாறு மாற உள்ளது என்பதை அது விவரிக்கிறது.
# சக்கரி தைலர்

**சக்கரி தைலர்** (நவம்பர் 24, 1784 -
சூலை 9, 1850) அமெரிக்காவின் 12வது அதிபர் ஆவார். இவர் மார்ச்சு 1849 முதல் சூலை 1850 வரை பதவியில் இருந்தார். பதவியில் இருக்கும் போதே இறந்துவிட்டார். அதிபர் ஆவதற்கு முன் அமெரிக்க படையில் தளபதியாக (மேசர் செனரல்) இருந்தார். மெக்சிக்கோ-அமெரிக்க போரின் போது இவர் பெற்ற வெற்றிகளால் மக்களால் இவர் கொண்டாடப்பட்டு அதன் காரணமாக அமெரிக்க அதிபர் பதவியை அடைந்தார், அதிபராக இவர் அமெரிக்க ஐக்கிய நாட்டில் உள்நாட்டு குழப்பம் நேராமல் நாட்டை ஒற்றுமையாக வைத்திருப்பதே இவரின் தலையாய கடமையாக கருதினார். அமெரிக்க காங்கிரசில் அடிமை முறை குறித்து பெரும் கொந்தளிப்பு இருந்தது. ஆனால் அதில் அச்சிக்கலுக்கு முன்னேற்றமோ தீர்வோ காண்பதற்குள்ளேயே பதினாறு மாதத்தில் இவர் இறந்துவிட்டார்.  
தைலர் தோட்டம் வைத்திருந்த புகழ்வாய்ந்த குடும்பத்தில் பிறந்தவர். இவர் குடும்பம் வர்ஜீனியா மாநிலத்திலிருந்து கென்டக்கிக்கு இவர் இளமையாக உள்ள போது குடிபெயர்ந்தது. 1808ல் அமெரிக்க இராணுவத்தில் அதிகாரியாக சேர்ந்து படைத்தலைவனாக (கேப்டனாக) 1812ம் ஆண்டு இங்கிலாந்துக்கும் அதன் குடியேற்ற நாடுகளுக்கும் எதிரான போரில் கலந்துகொண்டார். இவர் இராணுவத்தில் பல படிகள் உயர்ந்து மிசிசிப்பி ஆற்றங்கரையில் பல கோட்டைகளை அமைத்து கலோனலாக 1838ம் ஆண்டு அமெரிக்க தொல்குடிகளுக்கு எதிரான போரில் கலந்து கொண்டார். புளோரிடா மாநிலத்தில் இருந்த பல அமெரிக்க தொல்குடிகள் இணைந்து அமெரிக்காவுக்கு எதிராக நடத்திய போரில் இவர் பெற்ற வெற்றியால் தேசிய அளவில் இவருக்கு புகழ் கிடைத்தது.  
1845ல் அமெரிக்காவுடன் டெக்சாசு இணைந்ததை அடுத்து மெக்சிக்கோவுடன் போர் மூளும் என எதிர்பார்த்ததால் அதிபர் ஜேம்சு போல்க் தைலரை ரியோ கிரேண்டே பகுதிக்கு டெக்சாசின் எல்லையை பாதுகாக்க அனுப்பினார். 1846ல் மெக்சிக்கோ-அமெரிக்க போர் மூண்டது. அப்போரில் தைலர் பல வெற்றிகளை அமெரிக்க படைக்கு பெற்றுக்கொடுத்ததால் அவர் தேசிய அளவில் கொண்டாடப்பட்டார். மெக்சிக்க-அமெரிக்க போரின் போது பெற்ற புகழாலயே இவர் அமெரிக்க அதிபராகவும் ஆனார்.
# மீளப்பாவிக்கவியலா ஏவு அமைப்பு

தை *கேப் கேனவெரல் வான்படை நிலைய விண்வெளி ஏவு வளாகத்திலிருந்து* ஏவுகிறது.]]  
**மீளப்பாவிக்கவியலா ஏவு அமைப்பு** அல்லது **எரிந்தழியும் ஏவு அமைப்பு** (Expendable launch system) என்பது விண்வெளிக்கு பயன்மிகு-சுமை-களை எடுத்துச்செல்ல **மீளப்பாவிக்கவியலா ஏவு வாகனத்தை** பயன்படுத்தும் ஏவூர்தி ஆகும். இத்தகைய மீளப்பாவிக்கவியலா அமைப்பில் பயன்படுத்தப்படும் வாகனங்கள் ஒரு முறை மட்டுமே பயன்படுத்துமாறு வடிவமைக்கப்பட்டிருக்கும், ஏவுதலுக்குப் பிறகு அவற்றின் பாகங்களும் மறுபயன்பாட்டுக்கு பயன்படுத்தப்படமாட்டாது. இவ்வமைப்பானது பொதுவாக **பலநிலை ஏவூர்தி**யால் ஆக்கப்பட்டிருக்கும்; ஏவூர்தியின் ஒவ்வொரு நிலையாக பயன்படுத்தப்பட்டு கழற்றிவிடப்படும்.
# மீளப்பாவிக்கவியலா ஏவு அமைப்பு

## மேலும் பார்க்க

- ஏவூர்தி
- விண்வெளிப் பறப்பு
# தன் கணத்தாக்கம்

**கணத்தாக்கு எண்** (**Specific impulse**, சுருக்கமாக Isp) என்பது ஏவூர்திப் பொறி மற்றும் தாரைப் பொறி ஆகியவற்றின் செயல்திறனைக் குறிக்க உதவும் ஒரு எண் ஆகும். ஒரு கண நேரத்தில் பயன்படுத்தப்பட்ட எரிபொருளுக்கு எவ்வளவு விசையைத் தருகிறது என்பதைக் குறிக்கிறது. பயன்படுத்தப்பட்ட எரிபொருளின் அளவு நிறையில் (எ-டு: கிலோகிராம்) கொடுக்கப்பட்டால், கணத்தாக்கு எண் திசைவேகத்தின் அலகுகளைக் கொண்டிருக்கும். பயன்படுத்தப்பட்ட எரிபொருளின் அளவு எடையில் (எ-டு: நியூட்டன்) கொடுக்கப்பட்டால், கணத்தாக்கு எண் காலத்தின் அலகைக் கொண்டிருக்கும் (நொடிகள்). இருவகைப்பட்ட கணத்தாக்கு எண்களுக்கும் இடையிலான மாற்று-மாறிலி திட்ட புவியீர்ப்பு முடுக்கம் (g) ஆகும். கணத்தாக்கு எண் அதிகமாக இருப்பின், குறிப்பிட்ட உந்துவிசையைப் பெறுவதற்குத் தேவையான எரிபொருள் பாய்வு வீதம் குறைவாக இருக்கும்.  
**நடைமுறை வெளியேற்றுத் திசைவேகம்** (actual exhaust velocity) என்பது வாகனத்தை விட்டு வெளியேறும் தாரையின் திசைவேகத்தின் சராசரி ஆகும். **செயலுறு வெளியேற்றுத் திசைவேகம்** (effective exhaust velocity) என்பது வெற்றிடத்தில் அதே அளவு உந்துவிசையை ஏற்படுத்தத் தேவையான வெளியேற்றுத் திசைவேகம் ஆகும். வெற்றிடத்தில் செயல்படும் கருத்தியல் ஏவூர்திப் பொறிக்கு அவ்விரண்டும் சமமாக இருக்கும். ஆனால், காற்றை முடுக்குவதன் மூலம் உந்துவிசையை உருவாக்கும் காற்றிழுப்பு தாரைப் பொறிகளுக்கு அவ்விரண்டு மதிப்புகளும் சமமானதாக இராது.  
பொறிகளை ஒப்புநோக்குவதற்கு *கணத்தாக்கு எண்* மிகவும் பயனுள்ள ஒன்றாகும், தானுந்துகளை *லிட்டருக்கு இத்தனை கி.மீ. தருகிறது* என்று ஒப்புநோக்குவது போல. அதிக கணத்தாக்கு எண் கொண்டிருக்கும் உந்துகைத் தொகுதியானது திறம்பட எரிபொருளைப் பயன்படுத்துவதாகக் கொள்ளப்படும். இதேபோன்று காற்றிழுப்பு தாரைப் பொறிகளின் செயல்திறனை அறிய தன் எரிபொருள் நுகர்வு (specific fuel consumption) எண் பயன்படுத்தப்படுகிறது. தன் எரிபொருள் நுகர்வானது கணத்தாக்கு எண் மற்றும் செயலுறு வெளியேற்றுத் திசைவேகம் ஆகியவற்றுக்கு எதிர்மறை விகிதசமம் கொண்டிருக்கும்.
# தன் கணத்தாக்கம்

## மேலும் பார்க்க

- ஏவூர்திப் பொறி
- தாரைப் பொறி
- தாக்குதல் (இயற்பியல்)
# முனையக் கணு

தொலைத்தொடர்பில், **முனையக் கணு** (terminal) என்பது தொலைத்தொடர்புப் பிணையத்தின் இறுதியில் அமைந்துள்ள கருவிகளாகும். இவை ஒரு தொலைத்தொடர்புப் பிணைப்பை முடிவுறச் செய்கின்றன. பிணையத்தில் இக்கருவிகள் மூலமே குறிப்பலைகள் நுழையவும் வெளியேறவும் இயலும். பொதுவாக பயனருடன் இடைமுகம் கொண்டிருக்கும்.  
சில எடுத்துக்காட்டுகள்:
- தொலைபேசிகள்
- தொலைப்பிரதிகள்
- கணினி முனையங்கள்
- பிணைய வழங்கிகள்
சில நேரங்களில் சிக்கலான கருவிகளும் தொலைத்தொடர்பு முனையங்களாகக் கருதப்படும்; காட்டாக:
- திசைவிகள்
- தனியார் தானியக்க கிளை இணைப்பகங்கள்
# கணு (வலையமைப்பு)

தொலைத்தொடர்புப் பிணையங்களில், **கணு** ( (*node*, இலத்தீன் *nodus*, ‘knot’) என்பது ஒரு பிணைப்புப் புள்ளி, மீளஞ்சல் புள்ளி அல்லது முனையக் கணுவைக் குறிப்பதாகும். கணுவின் வரையறையானது அது சார்ந்துள்ள பிணையத்தையும் நெறிமுறை அடுக்கையும் பொறுத்து அமையும். ஓர் இயற்பிய பிணையத்தில் ஒரு கணுவானது பிணையத்தில் இணைக்கப்பட்டுள்ள செயல்பாட்டிலுள்ள இலத்திரனியல் கருவியாக அமையும்; இதனால் தொலைத்தொடர்பு செல்வழியொன்றின் மூலம் தகவல்களை அனுப்பவும், பெறவும் அல்லது மீளஞ்சல் செய்யவும் இயலும்.
# சென்னை புத்தகக் காட்சி 2014

**சென்னை புத்தகக் காட்சி 2014** அல்லது **37-வது சென்னை புத்தகக் காட்சி** என்பது சனவரி 10ஆம் தேதி தொடங்கி 22ஆம் தேதி வரை சென்னையின் நந்தனம் பகுதியில் அமைந்துள்ள ஒய். எம். சி. ஏ., உடற்கல்வியியல் கல்லூரி மைதானத்தில் நடைபெற்ற ஒரு புத்தகக் கண்காட்சி. ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் வெளியீட்டாளர்கள் சங்கம் புத்தகக் காட்சி நடத்துகிறது. அந்த வகையில் இந்த புத்தக காட்சி 37ஆவது ஆகும்.
# சென்னை புத்தகக் காட்சி 2014

## சிறப்பம்சங்கள்

2 இலட்சம் சதுரஅடிப் பரப்பில் அமைந்துள்ள 777 கடைகளில் 5 இலட்சம் தலைப்புகளில் புத்தகங்கள் காட்சிக்கு வைக்கப்பட்டன. 2014ஆம் ஆண்டு புத்தகக்காட்சிக்கென்றே 3 ஆயிரம் தலைப்புகளில் புதிய புத்தகங்களை பதிப்பகங்கள் கொண்டு வந்தன. மாலை நேரங்களில் வழக்கம்போல இலக்கிய நிகழ்வுகள், புத்தக வெளியீடுகள் நடந்தன. 2014ஆம் ஆண்டு புத்தகக் கண்காட்சி நடைபெறும் 13 நாட்களில் 8 நாட்கள் விடுமுறை நாட்களாக இருந்தன. முந்தைய ஆண்டு 10 கோடி ரூபாய்க்கான விற்பனை என்பது 2014ஆம் ஆண்டு முறியடிக்கப்படும் என்று எதிர்பார்க்கப்பட்டது.
# திருச்சபையின் விதிமுறைகள்

**திருச்சபையின் விதிமுறைகள்** என்பது கத்தோலிக்க திருச்சபையினர் அனைவரும் கடைபிடிக்க வேண்டிய விதிமுறைகள் ஆகும். இவை பொதுவாக எண்ணிக்கையில் சிறியதாகவும் அறநெரி மற்றும் பிற ஒழுக்கங்களை சேர்ந்ததாகவும் இருக்கும். பொதுவாக ஆறு விதிகள் எனக்கொள்வது மரபு. இவ்விதிமுறைகள் *பத்துக் கட்டளைகளோடு* சேர்ந்தே பொதுவாக பார்க்கப்படும்.
# திருச்சபையின் விதிமுறைகள்

## விதிமுறைகள்

1. ஞாயிற்றுக் கிழமைகளிலும், கடன் திருநாட்களிலும் திருப்பலி ஒப்புக் கொடு.
1. ஆண்டுக்கு ஒரு முறையாவது ஒப்புரவு அருட்சாதனத்தைப் பெறுக.
1. பாஸ்கா காலத்தில் ஒப்புரவு அருட்சாதனத்தில் பங்கு கொண்டு, நற்கருணை உட்கொள்.
1. குறிப்பிட்ட நாட்களில் புலால் தவிர்த்து, நோன்பு போன்ற தவ முயற்சிகளை மேற்கொள்.
1. குறைந்த வயதிலும், நெருங்கிய உறவிலும் திருமணம் செய்யாதே.
1. உன் ஞான மேய்ப்பர்களுக்கு உன்னாலான உதவி செய்.  
அனைத்துலகத் திருச்சபையில் ஆண்டின் எல்லா வெள்ளிக் கிழமைகளும் தவக்காலமும் தவநாள்களும் ஆகும், ஆகவே விதி எண் நான்கின் படி அந்த நாட்களில் புலால் உணவைத் அல்லது ஆயர் பேரவையின் விதியமைப்புகளுக்கேற்ப வேறு ஓர் உணவைத் தவிர்த்தலை, அவை பெரும் விழாக்களாய் இருந்தாலன்றி, கடைப்பிடிக்கவேண்டும். திருநீற்றுப் புதன் மற்றும் பெரிய வெள்ளிக் கிழமையில் புலால் உணவைத் தவிர்த்தலையும் நோன்பையும் கடைப்பிடிக்கவேண்டும்.
# மனத்துயர் செபம்

**மனத்துயர் செபம்** என்பது ஒருவர் தாம் செய்த பாவங்களுக்காக மனத்துயரினை வெளிப்படுத்தி கடவுளிடம் மன்னிப்பை வேண்டும் கத்தோலிக்க மன்றாட்டாகும். இது திருவழிபாட்டிலோ, திருஅருட்சாதனங்களிலோ அல்லது ஆன்ம சோதனையின்போதோ பயன்படுத்தப்படலாம். மனத்துயர் செபம் என்பது கத்தோலிக்க திருச்சபையின் ஒரு தனி செபத்துக்கு அளிக்கப்படும் பெயரல்ல. மாறாக இது ஒரு செப வகையாகும். பலன்கள் குறித்த விதிமுறைகல் நூல் *எல்லாம் வல்ல இறைவனிடமும்*, திருப்பாடல் 130, திருப்பாடல் 51, தவத்திருப்பாடல்கள் ஆகியவற்றை பரிந்துரைக்கின்றது.  
லூதரனியம் மற்றும் ஆங்கிலிக்க திருச்சபையிலும் இதனை ஒத்த பழக்கம் உண்டு.
# மனத்துயர் செபம்

## மனத்துயர் செபம்

திருப்பலிக்கு வெளியே, குறிப்பாக ஒப்புரவு அருட்சாதனத்தில் *மனத்துயர் செபம்* என்பது பின்வரும் செபத்தினைக்குறிக்க பயன்படுகின்றது:  
:என் இறைவா, நன்மை நிறைந்தவர் நீர். அனைத்திற்கும் மேலாக அன்புக்கு உரியவர் நீரே. என் பாவங்களால் உம்மை மனநோகச் செய்துவிட்டேன். ஆகவே, நான் குற்றங்கள் பல செய்தேன் எனவும், நன்மைகள் பல செய்யத் தவறினேன் எனவும், மனம் நொந்து வருந்துகிறேன். உமது அருள் துணையால் நான் மனம் திரும்பி இனிமேல் பாவம் செய்வதில்லை என்றும், பாவத்துக்கு ஏதுவான சூழ்நிலைகளை விட்டு விலகுவேன் என்றும் உறுதி கொடுக்கிறேன். எங்கள் மீட்பராம் இயேசு கிறிஸ்துவின் பாடுகளின் பயனாக, இறைவா, என்மேல் இரக்கமாயிரும். ஆமென்.  
இதன் சுருக்கமான வடிவம்:
: என் இறைவனாகிய தந்தையே! நீர் நன்மை நிறைந்தவர், எனவே எல்லாவற்றிற்கும் மேலாக உம்மை நான் அன்பு செய்கிறேன்.என் பாவங்களால் உமது அன்பை மறந்ததற்காக மனம் வருந்துகிறேன்.உமது அருளுதவியால் இனிமேல் பாவம் செய்வதில்லையென்று உறுதி கூறுகிறன். ஆமென்.
# எல்லாம் வல்ல இறைவனிடமும் (செபம்)

**எல்லாம் வல்ல இறைவனிடமும்** எனத்தொடங்கும் கத்தோலிக்க செபமானது திருப்பலியின் மன்னிப்பு வழிபாட்டின் போது பயன்படுத்தப்படும் மனத்துயர் செபம் ஆகும். இது பொதுவாக குருவால் துவங்கப்பட்டு இறைமக்களால் முடிக்கப்படும். தொடக்கத்தில் இவ்வகை செபங்கள் இலத்தீன் வழிபாட்டு முறையில், குருக்கள் திருப்பலிக்கு முன்னர் ஆயத்தம் செய்ய பயன்படுத்திய தனிச்செபமாகவே இருந்துவந்தது. இவை திருப்பலியின் துவக்கத்தில் செபிக்கும் முறையானது 10ம் அல்லது 11ம் நூற்றாண்டில் வழக்கில் வந்தது. ஆயினும் கிழக்கு வழிபாட்டு முறைகளில் தொடக்கத்திலிருந்தே குரு திருப்பலியின் தொடக்கத்தில் மனத்துயர் செபம் செபிப்பது வழக்கமாக இருந்தது.
# எல்லாம் வல்ல இறைவனிடமும் (செபம்)

## செபம்

ஞாயிற்றுக்கிழமை அல்லாத சாதாரண நாட்களில் பயன்படுத்தப்படும் செபவடிவம்:  
:எல்லாம் வல்ல இறைவனிடமும் சகோதர சகோதரிகளே, உங்களிடமும் நான் பாவியென்று ஏற்றுக் கொள்கிறேன். ஏனெனில் . என் சிந்தனையாலும் சொல்லாலும் செயலாலும், கடமையில் தவறியதாலும் பாவங்கள் பல செய்தேன். என் பாவமே என் பாவமே என் பெரும் பாவமே ஆகையால், எப்போதும் கன்னியான தூய கன்னிமரியாளையும் வானதூதர் புனிதர் அனைவரையும் சகோதரர் சகோதரிகளே, உங்களையும் நம் இறைவனாகிய ஆண்டவரிடம் எனக்காக வேண்டிக் கொள்ள மன்றாடுகிறேன்.
# வானவர் கீதம்

**வானவர் கீதம்** அல்லது **வானவர் புகழ் கீதம்** என்பது கத்தோலிக்க திருச்சபையில் திருநாட்களின் திருப்பலியில் பாடப்படும் அல்லது செபமாக செபிக்கப்படும் புகப்பா ஆகும். இப்பாடலானது இது **பெரிய புகப்பா** (Greater Doxology) என்றும் திரித்துவப் புகழ் **சிறிய புகப்பா** (Minor Doxology) எனவும் அழைக்கப்படுகின்றது. விவிலியத்தின்படி இடையர்கள் குழந்தை இயேசுவைக் காணும்படி அவர்களுக்கு வானதூதர் அளித்த அறிவிப்பின் இருதியில் அவர்கள் பாடிய பாடல் இப்பாடலில் துவக்க வரிகளாய் அமைந்துள்ளதால் இது *வானவர் கீதம்* எனப்பெயர் பெற்றது.  
மரபுப்படி தவக்காலம் மற்றும் திருவருகைக்கால ஞாயிற்றுக்கிழமைகள் மற்றும் நீத்தார் இறுதி திருப்பலி ஆகியவற்றில் இப்பாடல் பாடப்படாது. விழாக்கள், பெருவிழாக்கள் மற்றும் ஞாயிற்றுக்கிழமை திருப்பலிகளில் இப்பாடல் பாடப்படும். இது மன்னிப்பு வழிபாட்டுக்கு பின் சபை மன்றாட்டுக்கு முன் பாடப்படும்.  
இவ்வகைப்பாடல்கள் விவிலியத்தின் திருப்பாடல்களின் நடையில் இருப்பதால் இவை தனிநபர் திருப்பாடல்கள் (private psalms) வகையினைச் சேர்ந்தவை ஆகும். *தே தேயும்* இவ்வகைப்பாடலுக்கு மற்றொரு எடுத்துக்காட்டாகும்.
# வானவர் கீதம்

## திருப்பலியில் பயன்படுத்தப்படும் வடிவம்

அதிகமாக காணலாம்]]
இப்பாடலின் பல வடிவங்கள் வழக்கில் உள்ளன. பொதுவான வடிவம் கீழே கொடுக்கப்பட்டுள்ளது.  
: உன்னதங்களிலே கடவுளுக்கு மாட்சி உண்டாகுக. உலகினிலே நல் மனத்தோருக்கு அமைதி ஆகுக. உம்மைப் புகழ்கின்றோம். உம்மை வாழ்த்துகின்றோம். உம்மை ஆராதிக்கின்றோம். உம்மை மாட்சிப்படுத்துகின்றோம். உமது மேலான மாட்சியின் பொருட்டு உமக்கு நன்றி கூறுகின்றோம். ஆண்டவராகிய இறைவா, வானுலக அரசரே,
:எல்லாம் வல்ல தந்தையாகிய இறைவா, ஒரே மகனாய் உதித்த ஆண்டவரே, இயேசு கிறித்துவே, ஆண்டவராகிய இறைவா, இறைவனின் செம்மறியே,
:தந்தையின் திருமகனே, உலகின் பாவங்களை போக்குபவரே, எங்கள் மேல் இரக்கமாயிரும். உலகின் பாவங்களை போக்குபவரே, எங்கள் மன்றாட்டை ஏற்றருளும்.
:தந்தையின் வலப்பக்கம் வீற்றிருப்பவரே, எங்கள் மேல் இரக்கமாயிரும். ஏனெனில் இயேசுகிறித்துவே, நீர் ஒருவரே தூயவர்.
:நீர் ஒருவரே ஆண்டவர். நீர் ஒருவரே உன்னதர். தூய ஆவியாரோடு, தந்தையாகிய இறைவனின் மாட்சியில் இருப்பவர் நீரே - ஆமென்.
:
:
:
:
:
:
:
:
:
:
:
:
:
:
:
:
# வேலா அரசமாணிக்கம்

**வேலா அரசமாணிக்கம்** (20 திசம்பர் 1937 - 26 ஏப்ரல் 1991) ஈரோட்டில் பிறந்தவர். குறளாயம் என்னும் அமைப்பை நிறுவியவர். 'திருக்குறள் நம் மறை' என்பது அவருடைய கொள்கை முழக்கம். திருக்குறள் வழி இல்வாழ்க்கை, திருக்குறள் வழிக் குமுகாயம். திருக்குறள் வழி அரசு என்று பரப்புரை செய்தார். குறளியம் என்னும் ஒரு மாத இதழை நடத்திவந்தார்.
# வேலா அரசமாணிக்கம்

## கல்வி, தொழில்

கல்லூரி இடைநிலைக் கல்விவரைப் படித்தவர். குறிப்பேடு புத்தகம் உருவாக்கியும் விற்பனை செய்தும் தொழில்
புரிந்தார்.
# வேலா அரசமாணிக்கம்

## திருக்குறள் தொண்டு

1984 ஏப்ரல் 15 இல் 'குறளாயம்' ஈரோட்டில் தொடங்கப்பட்டது. அறிஞர்கள் கி. ஆ. பெ. விசுவநாதம், குன்றக்குடி அடிகளார், மீ. தங்கவேலன், வ. சுப. மாணிக்கம் முதலியோர் இவ்வியக்கத்திற்கு ஆதரவாகவும் துணையாகவும் இருந்தனர். புலவர் இளங்குமரன், கு. ச. ஆனந்தன் ஆகியோர் வேலாவின் திருக்குறள் பரப்புரையில் இணைந்து இயங்கினர்.  
இவர் குறளாயத் திருமண நிகழ்முறையை அறிமுகப் படுத்திப் பல திருமணங்களை நடத்தி வைத்தார்.
# வேலா அரசமாணிக்கம்

## குறளியம், இதழ்ப் பணி

திருக்குறள் கருத்துகளைப் பரப்புவது மட்டுமல்லாமல் தமிழ்மொழி எல்லாத் துறைகளிலும் பயன்படுத்தப் படவேண்டும் என்று குறளியம் இதழில் எழுதினார். தமிழ் வழிக் கல்வி நீதிமன்றத்தில் தமிழ், தனி ஈழம் குறித்து பல கட்டுரைகள் எழுதினார். ஈழத்திற்கும் சென்றுவந்தார். மதுவிலக்கு வேண்டும் என்றும் சாதி ஒழிய வேண்டும் என்றும் மண்டல் குழுப் பரிந்துரை நடைமுறைக்கு வரவேண்டும் என்றும் தொழிலாளர் நலம் குறித்தும் கட்டுரைகள் எழுதினார்.
# வேலா அரசமாணிக்கம்

## விருதுகள்

- குறள்நெறிக் காவலர்--இளைஞர் நற்பணி மன்றம்,கருங்கல் பாளையம் ஈரோடு
- திருக்குறள் செம்மல் --புதுவைக் குறளாயம்
- குறள்நெறிச் செம்மல் --உலகத் திருக்குறள் உயராய்வு மையம்
- நம்மறை கண்ட நம்பி --தமிழ்க் 'காசு' நினைவு இலக்கியக் குழு குழித்தலை
# வேலா அரசமாணிக்கம்

## மேற்கோள் நூல்கள்

- ஈரோடு வேலா (வரலாறு) --புலவர் இளங்குமரனார் (1990)
- வேலா கருத்துக் களஞ்சியம் --புலவர் இளங்குமரனார் (1991)
# கண்டம் (யோகம்)

இந்திய சோதிடத்தில் **கண்டம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பத்தாவது ஆகும். இராசிச் சக்கரத்தின் தொடக்கப் புள்ளியில் இருந்து 120° 00' தொடக்கம் 133° 20' வரை "கண்டம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "கண்டம்" ஆகும். இந்த நேரத்தில் பிறக்கும் ஒருவர் "கண்டம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *கண்ட* *(Ganda)* என்பது *தடைகள்* என்னும் பொருள் கொண்டது. மங்கலம் இல்லாதவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சனி. ஆட்சித் தேவதை அக்கினி.
# விருத்தி (யோகம்)

இந்திய சோதிடத்தில் **விருத்தி** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதினோராவது ஆகும். இராசிச் சக்கரத்தின் தொடக்கப் புள்ளியில் இருந்து 133° 20' தொடக்கம் 146° 40' வரை "விருத்தி" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "விருத்தி" ஆகும். இந்த நேரத்தில் பிறக்கும் ஒருவர் "விருத்தி" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *வ்ரித்தி* *(Vriddhi)* என்பது *வளர்ச்சி அடைதல்*, *பெருகுதல்* என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் புதன். ஆட்சித் தேவதை சூரியன்.
# துருவம் (யோகம்)

இந்திய சோதிடத்தில் **துருவம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பன்னிரண்டாவது ஆகும். இராசிச் சக்கரத்தின் தொடக்கப் புள்ளியில் இருந்து 146° 40' தொடக்கம் 160° 00' வரை "துருவம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "துருவம்" ஆகும். இந்த நேரத்தில் பிறக்கும் ஒருவர் "துருவம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *த்ருவ* *(Dhruva)* என்பது *உறுதியானது*, *நிரந்தரமானது* என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் கேது. ஆட்சித் தேவதை பூமி.
# ஆண்டவரே, இரக்கமாயிரும் (செபம்)

**ஆண்டவரே, இரக்கமாயிரும்** என்னும் செபமானது கத்தோலிக்க திருச்சபையில் குறிப்பாக திருப்பலியிலும், மன்றாட்டுமாலைகளின் துவக்கத்திலும் பயன்படுத்தப்படும் செபமாகும். இது பெரும்பாலும் பாடலாகவே பாடப்படுவது வழக்கம். இச்செபத்தின் ஒருவகை மரபுவழித்திருச்சபைகளில் மனவலி செபமாக பயன்படுத்தப்படுவது வழக்கம். திருப்பலிக்கு முன் மன்றாட்டுமாலை செபிக்கும் வழக்கிலிருந்து இச்செபம் திருப்பலியில் சேர்க்கப்பட்டிருக்கலாம் என்பது அறிஞர் கூற்று.  
இப்பதமானது கிறித்தவர்களுக்கு முன்பே பலராலும் பயன்படுத்தப்பட்டாலும் கிறித்தவத்தின் தொடக்கமுதலே கிறித்தவர்களால் இது பயன்படுத்தப்பட்டு வந்தது. 6ம் நூற்றாண்டில் திருத்தந்தை பெரிய கிரகோரி மேற்கத்திய கிறித்தவம் மற்றும் கிழக்கத்திய கிறித்தவத்தில் இப்பாடல் பாடப்படுவதில் உள்ள வேறுபாட்டை தன் எழுத்துகளில் குறிப்பிட்டுள்ளார்.
# ஆண்டவரே, இரக்கமாயிரும் (செபம்)

## செபம்

திருப்பலியில் மன்னிப்பு வழிபாட்டின் இருதியில் இது செபிக்கப்படுவது வழக்கம். இச்செபத்தின் பின்வரும் இரு வகைகளில் ஒன்றினை பயன்படுத்தலாம்.  
: குரு : ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.
: குரு : கிறிஸ்துவே, இரக்கமாயிரும்.
: மக் : கிறிஸ்துவே, இரக்கமாயிரும்.
: குரு: ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.  
அல்லது
: குரு : சகோதரரே,திருப்பலி ஒப்புக் கொடுக்க நாம் தகுதி பெறும் பொருட்டு நம் பாவங்களை ஏற்றுக்கொள்வோம்.
:::(சிறிது மெனத்திற்கு பிறகு)
:::உள்ளம் நொறுங்கி வருந்துவோரைக் குணமாக்க அனுப்பப்பெற்ற ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.
: குரு : பாவிகளைத் தேடி மீட்க வந்த கிறிஸ்துவே, இரக்கமாயிரும்.
: மக் : கிறிஸ்துவே, இரக்கமாயிரும்.
: குரு : தந்தையின் வலப்பக்கம் வீற்றிருந்து எங்களுக்காக பரிந்து பேசுகின்ற ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.
# வியாகாதம் (யோகம்)

இந்திய சோதிடத்தில் **வியாகாதம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதின்மூன்றாவது ஆகும். இராசிச் சக்கரத்தின் தொடக்கப் புள்ளியில் இருந்து 160° 00' தொடக்கம் 173° 20' வரை "வியாகாதம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "வியாகாதம்" ஆகும். இந்த நேரத்தில் பிறக்கும் ஒருவர் "வியாகாதம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *வ்யாகத* *(Vyaghata)* என்பது *படுகொலை*, *கொல்லுதல்* என்னும் பொருள் கொண்டது. மங்கலமற்றவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சுக்கிரன். ஆட்சித் தேவதை வாயு.
# வியாகாதம் (யோகம்)

## உசாத்துணைகள்

- Sastri, Bapu Deva., *Surya Siddhanta*, Culcutta, 1861.
- Jyotish Vidya - Bith (Nitya) Yoga
- Vedic Time - Pages for the Topic Nitya Yoga
# பெங் மிலியா

**பெங் மிலியா** (*Beng Mealea* அல்லது *Bung Mealea*, கம்போடிய மொழி: ប្រាសាទបឹងមាលា, *தாமரைத் தடாகம்*) என்பது கம்போடியாவில் அமைந்துள்ள ஒரு கோவில் ஆகும். இது அங்கோர் வாட் கட்டிட அமைப்பில் கட்டப்பட்டது.  
இரண்டாம் சூரியவர்மனால் கி.பி 12 ஆம் நூற்றாண்டின் ஆரம்பத்தில் எழுப்பப்பட்ட இவ்வாலயம் சியாம் ரீப் நகரில் இருந்து 77 கி.மீ. தொலைவிலும், அங்கோர் வாட் கோயிலில் இருந்து 40 கி.மீ. கிழக்கேயும் அமைந்துள்ளது. இக்கோவில் ஒரு இந்துக் கோயிலாக நிர்மாணிக்கப்பட்டிருக்கின்றது. ஆனாலும், பௌத்தக் கருத்துகளுடன் கூடிய சிலைகள் செதுக்கப்பட்டுள்ளன.மணற்கற்களால் கட்டப்பட்ட இவ்வாலயத்தை பெரும் மரங்கள், மற்றும் பற்றைகள் சூழ்ந்துள்ளன. பல ஆண்டுகளாக இக்கோவிலுக்குள் செல்ல முடியாமல் இருந்தது. தற்போது இதற்கு சியாம் ரீப் நகரில் இருந்து செல்வதற்கு பாதைகள் உள்ளன.  
இதன் கட்டிட அமைப்பு அங்கோர் வாட் கோவிலை ஒத்திருப்பதால இது இரண்டாம் சூரியவர்மனால் 12ம் நூற்றாண்டில் ஆரம்பத்தில் கட்டப்பட்டிருக்கலாம் என வரலாற்றாளர்கள் கருதுகின்றனர்.
# ஜியார்ஜ் டி கிவிசி

**ஜியார்ஜ் டி கிவிசி** (ஆங்கிலம்:George de Hevesy, ஆகஸ்டு 1, 1885 – ஜூலை 5, 1966) முதன்முறையாக கதிரியக்க ஐசோடோப்புகளை குறியிகளாக (Tracer) பயன்படுத்திய அறிவியலாளர் ஆவார். இவரே முதலில் உயிரியலிலும் வேதியியலிலும் கதிரியக்க ஐசோடோப்புகளை ஆய்விற்குப் பயன்படுத்தியவர். அந்த வகையில் அவர் ஒரு அறிவியல் முன்னோடியாவார்.  
ஆய்வு மாணவராக 1911 -ல் இருந்தபோது அவருக்கு இயற்கைக் கதிரியக்க தனிமங்களைப் பிரித்து எடுக்கும் பணி கொடுக்கப்பட்டது. அப்போது அவருக்கு போதிய வருவாய் இல்லாத நிலையில் அவர் தங்கி இருந்த வீட்டு உரிமையாளரிடமே உணவும் எடுத்துக்கொண்டார். அவருக்கு வீட்டுக்கார உரிமைப் பெண்மணி சில சமயங்களில் பழைய உணவையே மறுநாளும் பின்னரும் பரிமாறுவதாக ஐயம் ஏற்பட்டது. ஒரு நாள் பரிமாறிய உணவில் மீதமிருந்ததில், அம்மையாருக்குத் தெரியாமல் சிறிது கதிர் ஐசோடோப்புகளைக் கலந்து வீட்டார். அடுத்தடுத்த நாட்களில் உணவு பரிமாறப் பட்டபோது அவருக்குத் தெரியாமல் சிறிது உணவை எடுத்து, அப்போது அவரிடமிருந்த எளிய கருவிகளின் துணையுடன் ஆய்ந்த போது முன்பு வழங்கப்பட்டட அதே உணவு வழங்கப்பட்டு இருப்பது அறிந்து திடுக்குற்றார். நிகழ்ந்தது எதுவும் அம்மையாருக்குத் தெரியாது. ஆனால் கிவிசியின் ஐயம் தவறல்ல என்பது தெளிவாயிற்று. அவர் இதுபற்றி அம்மையாரிடம் கூற, அவர் வீட்டைக் காலி செய்ய வேண்டிய நிலை உருவாயிற்று. இதுவே கதிரியக்க ஐசோடோப்புடன் செய்யப்பட்ட முதல் பயன்பாட்டுச் சோதனையாகும்.  
1943-ல் கதிர் ஐசோடோப்புகளை உயிரியலில் குறியி அணுக்களாகப் பயன்படுத்தியமைக்காக அவருக்கு நோபல் பரிசு வழங்கப்பட்டது. 1959-ல் **அமைதிக்கு அணு** என்னும் பரிசும் பெற்றார்
# அரிசணம் (யோகம்)

இந்திய சோதிடத்தில் **அரிசணம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதினான்காவது ஆகும். இராசிச் சக்கரத்தின் தொடக்கப் புள்ளியில் இருந்து 173° 20' தொடக்கம் 186° 40' வரை "அரிசணம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "அரிசணம்" ஆகும். இந்த நேரத்தில் பிறக்கும் ஒருவர் "அரிசணம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ஹர்ஷன* *(Harshana)* என்பது *மகிழ்தல்* என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சூரியன். ஆட்சித் தேவதை பாகன்.
# வச்சிரம் (யோகம்)

இந்திய சோதிடத்தில் **வச்சிரம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதினைந்தாவது ஆகும். இராசிச் சக்கரத்தின் தொடக்கப் புள்ளியில் இருந்து 186° 40' தொடக்கம் 200° 00' வரை "வச்சிரம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "வச்சிரம்" ஆகும். இந்த நேரத்தில் பிறக்கும் ஒருவர் "வச்சிரம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *வஜ்ர* *(Vajra)* என்பது *இடியேறு*, *கடினமானது*, *ஊடுருவ முடியாத* போன்ற பொருள்கள் அமைந்தது. மங்கலம் இல்லாதவை எனச் சோதிட நூல்கள்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சந்திரன். ஆட்சித் தேவதை வருணன்.
# சித்தி (யோகம்)

இந்திய சோதிடத்தில் **சித்தி** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதினாறாவது ஆகும். இராசிச் சக்கரத்தின் தொடக்கப் புள்ளியில் இருந்து 200° 00' தொடக்கம் 213° 20' வரை "சித்தி" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சித்தி" ஆகும். இந்த நேரத்தில் பிறக்கும் ஒருவர் "சித்தி" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *சித்தி* *(Siddhi)* என்பது *சாதனை*, *நிறைவு*, *வெற்றி* போன்ற பொருள்கள் அமைந்தது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் செவ்வாய். ஆட்சித் தேவதை கணேசன்.
# ரவி தேஜா

பூபதிராஜு ரவி ஷங்கர் ராஜு (பிறப்பு 26 ஜனவரி 1968), தொழில்ரீதியாக **ரவி தேஜா** என்று அழைக்கப்படுகிறார், இவர் ஒரு இந்திய திரைப்பட நடிகர் மற்றும் தயாரிப்பாளர் ஆவார், அவர் முக்கியமாக தெலுங்கு சினிமாவில் பணியாற்றுகிறார்.[1] அதிரடி நகைச்சுவைப் படங்களில் நடித்ததற்காக அறியப்பட்ட அவர், 'மாஸ் மகாராஜா' என்ற பெயரால் பிரபலமானவர்.[3][4] அதிக சம்பளம் வாங்கும் தெலுங்குத் திரைப்பட நடிகர்களில் ஒருவரான தேஜா மூன்று மாநில நந்தி விருதுகள் மற்றும் ஒரு பிலிம்பேர் விருது தென்னிந்திய விருதுகளை வென்றுள்ளார்.[5] ஃபோர்ப்ஸ் இந்தியாவால் 2012, 2013 மற்றும் 2015 ஆம் ஆண்டுகளில் முதல் 100 பிரபலங்களின் பட்டியலில் இடம்பெற்றார்.[6] [3]  
தேஜா தனது திரையுலக வாழ்க்கையை கர்தவ்யம் (1990) திரைப்படத்தில் ஒரு அங்கீகரிக்கப்படாத பாத்திரத்துடன் தொடங்கினார், பின்னர் அல்லரி பிரியுடு (1993), நின்னே பெளடடா (1996) போன்ற படங்களில் சிறிய பாகங்களில் நடித்தார். பின்னர் அவர் சிந்தூரம் (1997), மனசிச்சி சூடு (1998), பிரேமக்கு வேலையாரா (1999), சமுத்திரம் (1999), அன்னய்யா (2000) ஆகிய படங்களில் சிறந்த துணை வேடங்களில் நடித்தார் மேலும் பல படங்களுக்கு உதவி இயக்குநராகவும் பணியாற்றினார்.  
தேஜாவின் முதல் முக்கியப் பாத்திரம் நீ கோசம் (1999) உடன் வந்தது, இது பாக்ஸ் ஆபிஸில் சராசரி வசூலைப் பெற்றது, ஆனால் அவருக்கு நந்தி சிறப்பு ஜூரி விருதை வென்றது.[7] அவர் இட்லு ஸ்ரவாணி சுப்ரமணியம் (2001), அவுனு வல்லித்தாரு இஸ்டா பத்தாரு மூலம் முன்னணி நடிகராக தன்னை நிலைநிறுத்திக் கொண்டார். (2002), மற்றும் இடியட் (2002). தேஜா பின்னர் கட்கம் (2002), அம்மா நன்னா ஓ தமிழா அம்மாயி (2003), வெங்கி (2004), நா ஆட்டோகிராப் (2004), பத்ரா (2005), விக்ரமார்குடு (2006), துபாய் சீனு (2007) போன்ற குறிப்பிடத்தக்க படங்களில் நடித்தார். ., கிருஷ்ணா (2008), நேனிந்தே (2008), கிக் (2009), சம்போ சிவ சம்போ (2010), டான் சீனு (2010), மிராபகே (2011), பலுபு (2013), சக்தி (2014), பெங்கால் டைகர் (2015) , ராஜா தி கிரேட் (2017), கிராக் (2021), தமாகா (2022) மற்றும் வால்டேர் வீரய்யா (2023). ரவி தேஜா தனது நகைச்சுவை நேரத்திற்காக பரவலாக அறியப்பட்டவர்.
# ரவி தேஜா

## ஆரம்பகால வாழ்க்கை[தொகு]

ரவி தேஜா ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள ஜக்கம்பேட்டாவில் பிறந்தார்.[8] இவரது தந்தை பூபதிராஜு ராஜகோபால் ராஜு மருந்தாளுனர் மற்றும் அவரது தாயார் பூபதிராஜு ராஜ்ய லட்சுமி இல்லத்தரசி. ரவி தேஜா மூன்று மகன்களில் மூத்தவர், மற்றவர்கள் நடிகர்கள் பரத் மற்றும் ரகு.[9]  
தந்தையின் பணியின் காரணமாக அவர் தனது குழந்தைப் பருவத்தின் பெரும்பகுதியை வட இந்தியாவில் கழித்தார். அவரது பள்ளிப்படிப்பு ஜெய்ப்பூர், டெல்லி, மும்பை மற்றும் போபால் ஆகிய இடங்களில் நடந்தது.[6] சிறுவயதிலிருந்தே சினிமா மீது அவருக்கு ஆர்வம் இருந்தது. அவர் அமிதாப் பச்சனை வணங்கினார் மேலும் அவரது படங்களின் காட்சிகளை வீட்டில் மீண்டும் நடிப்பார்.[9] பின்னர் அவர் குடும்பத்துடன் விஜயவாடா சென்றார். விஜயவாடாவிலுள்ள சித்தார்த்தா பட்டயக் கல்லூரியில் கலைப் பிரிவில் இளங்கலைப் பட்டப்படிப்பை முடித்தார்.[6] தெலுங்கு, ஹிந்தி ஆகிய இரு மொழிகளிலும் சரளமாகப் பேசக்கூடியவர்.  
மே 26, 2002 அன்று மேற்கு கோதாவரி மாவட்டம் கணபவரத்தைச் சேர்ந்த கல்யாணி என்பவரை ரவிதேஜா திருமணம் செய்தார். தம்பதியருக்கு மோக்ஷதா என்ற மகளும் மஹாதன் என்ற மகனும் உள்ளனர்.[9][10]
# ரவி தேஜா

## திரைப்பட வாழ்க்கை[தொகு]

பட்டப்படிப்பை முடித்த பாதி வழியில், திரைப்படத் தொழிலைத் தொடர 1988 இல் மெட்ராஸ் சென்றார்.[9] மெட்ராஸில் அவரது ஆரம்ப ஆண்டுகளில், ஒய்.வி.எஸ் சௌத்ரி மற்றும் குணசேகர் ஆகியோர் அவரது அறை தோழர்களாக இருந்தனர்.[11] கார்த்தவ்யம் (1990), அபிமன்யு (1990), சைதன்யா (1991), கலெக்டர் காரி அல்லுடு (1992), மற்றும் ஆஜ் கா கூண்டா ராஜ் (1992) ஆகிய படங்களில் சிறிய வேடங்களில் நடித்தார். ரவி தேஜா உதவி இயக்குநரானார், தொலைக்காட்சி மற்றும் திரைப்படம் இரண்டிலும் பணிபுரிந்தார். ஒரு உதவி இயக்குநராக, அவர் பிரதிஹன்பந்த், ஆஜ் கா கூண்டா ராஜ் மற்றும் கிரிமினல் உட்பட பல பாலிவுட் மற்றும் தெலுங்கு திட்டங்களில் பணியாற்றினார்.[12] அவர் கிருஷ்ண வம்சியை சந்தித்தார் மற்றும் 1996 ஆம் ஆண்டு வெற்றி பெற்ற நின்னே பெல்லடாடா படத்திற்கு உதவி இயக்குநராகப் பணியாற்றினார். அந்த படத்தில் ரவி தேஜாவுக்கு ஒரு சிறிய வேடத்தில் நடிக்கும் வாய்ப்பையும் கொடுத்தார் வம்சி. அவர் வேறு சில படங்களுக்கு உதவி இயக்குநராக தொடர்ந்து பணியாற்றினார்.[13]
# ரவி தேஜா

## 1997–2000: அங்கீகாரம்[தொகு]

1997 ஆம் ஆண்டில், உதவி இயக்குநராகப் பணிபுரியும் போது, கிருஷ்ண வம்சி இயக்கிய சிந்தூரம் படத்தில் துணை வேடத்தில் நடிக்க ரவி தேஜாவுக்கு வாய்ப்பு கிடைத்தது.[14] இந்தத் திரைப்படம் தெலுங்கில் சிறந்த திரைப்படத்திற்கான தேசிய திரைப்பட விருதை வென்றது.[15]  
ரவி தேஜா தொடர்ந்து சீதா ராம ராஜு, படு தீயகா, மனசிச்சி சூடு மற்றும் கிருஷ்ணா ரெட்டியின் பிரேமக்கு வேலையரா ஆகிய படங்களில் நடித்தார். 1999 ஆம் ஆண்டில், நீ கோசம் படத்திற்காக ஸ்ரீனு வைட்லாவின் முக்கியக் கதாபாத்திரத்தில் நடித்தார். இப்படம் சிறந்த படத்துக்கான வெள்ளி நந்தி விருதை வென்றது. ரவி தேஜா தனது நடிப்பிற்காக சிறப்பு நடுவர் குழுவின் சிறந்த நடிகருக்கான நந்தி விருதை வென்றார்.[16] இதைத் தொடர்ந்து, அவர் கிருஷ்ண வம்சியின் சமுத்திரம், சிரஞ்சீவியின் அன்னய்யா மற்றும் பட்ஜெட் பத்மநாபம் போன்ற குறிப்பிடத்தக்க பாத்திரங்களில் தோன்றத் தொடங்கினார். க்ஷேமங்க வெள்ளி லாபங்கா ரண்டி, திருமலை திருப்பதி வெங்கடேசா, சகுந்தும்பா சபரி வேறு சமேதம் மற்றும் அம்மை கோசம் போன்ற பல நட்சத்திரப் படங்களிலும் அவர் முக்கிய வேடங்களில் தோன்றினார்.
# ரவி தேஜா

## 2001–2005: முன்னணி நடிகராக திருப்புமுனை[தொகு]

2001 ஆம் ஆண்டில், ரவி தேஜாவின் இட்லு ஸ்ரவாணி சுப்ரமணியம் படத்தில் ரவி தேஜாவை முக்கியக் கதாபாத்திரத்தில் நடிக்க வைத்தபோது பூரி ஜெகநாத் உடனான தொடர்பு தொடங்கியது.[17] இப்படம் கமர்ஷியல் ஹிட் மற்றும் தனி ஒரு முன்னணி நடிகராக ரவி தேஜா நம்பகத்தன்மையை பெற்றது. 2002 இல், வம்சி இயக்கத்தில் கல்யாணியுடன் இணைந்து நடித்த அவரது அடுத்த படமான அவுனு வல்லித்தாரு இஸ்டா பத்தாரு! இப்படம் பாக்ஸ் ஆபிஸில் வெற்றி பெற்றது மற்றும் ரவி தேஜாவின் பாராட்டைப் பெற்றது.[18] அந்த வருடம் ரவி தேஜாவை இடியட்டில் பார்த்தார். பூரி ஜெகநாத் இயக்கிய மற்றும் ரக்ஷிதாவுடன் இணைந்து நடித்தது, இது ஒரு பிளாக்பஸ்டர் ஹிட் மற்றும் ரவி தேஜாவின் நடிப்பு மற்றும் உரையாடல்களை விமர்சகர்கள் மற்றும் திரைப்படம் ஆகியவற்றால் பாராட்டப்பட்டது.
# வியாதிபாதம் (யோகம்)

இந்திய சோதிடத்தில் **வியாதிபாதம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதினேழாவது ஆகும். இராசிச் சக்கரத்தின் தொடக்கப் புள்ளியில் இருந்து 213° 20' தொடக்கம் 226° 40' வரை "வியாதிபாதம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "வியாதிபாதம்" ஆகும். இந்த நேரத்தில் பிறக்கும் ஒருவர் "வியாதிபாதம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *வ்யாதிபாத* *(Vyatipata)* என்பது *பேரழிவு* என்னும் பொருள் அமைந்தது. எந்த நல்ல விடங்களைச் செய்வதற்கும் பொருத்தமற்றது எனச் சோதிட நூல்கள் குறிப்பிடும் யோகங்களுள் இதுவும் ஒன்று. இது மிக்கூடிய அளவு அமங்கலத் தன்மை கொண்டதாகக் கருதப்படுகின்றது. இதன் ஆட்சிக் கோள் இராகு. ஆட்சித் தேவதை உருத்திரன்.